
Către,                                                             
BIROUL PERMANENT 
AL
 CAMEREI DEPUTAȚILOR




	Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.197/2020 privind unele măsuri în domeniul asistenţei medicale pentru prevenirea şi combaterea efectelor pandemiei de COVID-19, trimis Comisiei pentru sănătate și familie pentru dezbatere, în fond, cu adresa nr.PLx.36/2021.

În raport de obiectul şi conţinutul său, proiectul de lege face parte din categoria legilor ordinare.




PREȘEDINTE,
Dr.Nelu TĂTARU

 RAPORT 
asupra proiectului de Lege pentru aprobarea Ordonanţei de urgenţă a Guvernului nr.197/2020 privind unele măsuri în domeniul asistenţei medicale pentru prevenirea şi combaterea efectelor pandemiei de COVID-19
(PLx.36/2021)


      În conformitate cu prevederile art.94 și 115 alin. (3) din Regulamentul Camerei Deputaților, republicat, Comisia pentru sănătate și familie  a fost sesizată, spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr.197/2020 privind unele măsuri în domeniul asistenţei medicale pentru prevenirea şi combaterea efectelor pandemiei de COVID-19 transmis cu adresa nr.PLx.36 din 1.02.2021.

Senatul, în calitate de primă Cameră sesizată, a adoptat proiectul de Lege în ședința din 28.12.2020, în condițiile articolului 115 alineatul (5) teza a III-a din Constituția României, republicată.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.1177/18.11.2020);
· avizul favorabil al Consiliului Economic și Social (nr.11140/18.11. 2020);
· avizul favorabil al Comisiei pentru drepturile omului, culte și problemele minorităților naționale (nr.4c-6/51/11.02.2021);
· avizul favorabil al Comisiei pentru muncă și protecție socială                         (nr.4c-9/72/11.02.2021);
· avizul favorabil al Comisiei juridice, de disciplină și imunități (nr.PLx.36/10.02.2021);
· avizul favorabil al Comisiei pentru învățământ, știință, tineret și sport (nr.4c-11/36/9.02.2021)
· [bookmark: _GoBack]avizul favorabil al Comisiei pentru apărare, ordine publică și siguranță națională (4c-15/35/09.02.2021)

          Proiectul de lege are ca obiect de reglementare instituirea unor măsuri în domeniul asistenţei medicale pentru prevenirea şi combaterea efectelor pandemiei de COVID-19, în sensul reducerii presiunii asupra sistemului sanitar şi creşterii capacităţii de îngrijire a pacienţilor infectaţi cu noul coronavirus SARS-CoV-2, prin implicarea medicilor rezidenţi şi a medicilor cu competenţe limitate în tratarea acestor pacienţi, prin reglementarea activităţii de voluntariat în sprijinul unităţilor sanitare şi prin implicarea personalului medico-sanitar cu drept de liberă practică din sistemul de apărare prin participare directă în campaniile de vaccinare, conform Concepţiei de punere în aplicare a Strategiei de vaccinare Anti-COVID 19 în România.

	Membrii Comisiei pentru sănătate și familie au dezbătut proiectul de lege în ședința online din ziua de 30 martie 2021, și au hotărât, cu unanimitate de voturi, adoptarea proiectului de lege în forma prezentată de Senat.
La lucrările comisiei au fost prezenți 24 deputați din totalul de 25 membri.

Potrivit dispoziţiilor art.75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

În urma finalizării dezbaterilor, membrii comisiei au hotărât, cu unanimitate de voturi, să propună plenului Camerei Deputaților, un raport de adoptare al proiectului de Lege pentru aprobarea Ordonanţei de urgenţă a Guvernului nr.197/2020 privind unele măsuri în domeniul asistenţei medicale pentru prevenirea şi combaterea efectelor pandemiei de COVID-19,  în forma înaintată de Senat.

	În raport cu obiectul şi conţinutul său, proiectul de lege face parte din categoria legilor ordinare.


             PREȘEDINTE,     			    SECRETAR,
          	Dr.Nelu TĂTARU			Liviu-Ioan BALINT       

                     
                  
      

Consilier parlamentar, Constanța Popa

